《横塘曲》
元代·胡奎

妾家横塘口，门前种杨柳。春风吹舞腰，劝饮桃花酒。

垂杨千万缕，下蘸横塘水。何事织离愁，春风吹不起。

塘上谁家女，红裳白雪衣。采菱愁日晚，相待月明时。

妾家住横塘，郎过须下马。手把珊瑚鞭，挂在垂杨下。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。